સતત ત્રણ દિવસથી વાદળના ડોળ અને હવામાન ખાતાની સામાન્ય અને ભારે વરસાદની આગાહી પછી પણ રિસાયેલા રહેલા મેઘરાજાએ ગુરુવારે સાંજ ઢળ્યા પછી રમઝટ બોલાવી દીધી હતી. સાજે ૭.૩૦ વાગ્યાથી એક કલાક દરમિયાન પાટનગરમાં ઇંચ વરસાદ થઇ ગયો હતો. જ્યારે ગાંધીનગર તાલુકામાં ૨૦ મીલીમીટર, દહેગામમાં ૧૨ મીલીમીટર, કલોલમાં ૭ મીલી મીટર અને માણસા પંથકમાં ઝરમરિયો વરસાદ થવાથી ૨ મીલી મીટર વરસાદ નોંધાયો હતો. રાત્રે ૮ વાગ્યા બાદ પણ છાંટા ચાલુ રહ્યા હતાં. ત્યારે જો ૧૯મીથી વરસાદ થવાની કૃષિ યુનિવર્સિટીની આગાહી પ્રમાણે રાત્રી દરમિયાન પણ મેઘ મહેર ચાલુ રહે તો નવાઇ રહેશે નહી.